b'\n_START_ARTICLE_\nL\xc3\xa9on\n_START_SECTION_\nHandling\n_START_PARAGRAPH_\nL\xc3\xa9on (Jean Reno) er en effektiv leiemorder som lever et tilbaketrukket liv mellom oppdragene. En dag blir alle i leiligheten ved siden av drept av en korrupt politimann (spilt av Gary Oldman), alle unntatt den lille jenta Mathilda (Natalie Portman) som kommer hjem fra butikken samtidig med at hennes familie blir drept. N\xc3\xa5r Mathilda merker hva som har hendt med hennes familie banker hun p\xc3\xa5 hos L\xc3\xa9on.\n_START_SECTION_\nProduksjon\n_START_PARAGRAPH_\nL\xc3\xa9on er delvis en utvikling fra en id\xc3\xa9 i Bessons tidligere film Nikita (1990), der Jean Reno spiller en liknende figur ved navn Victor. Besson har sagt at han betrakter L\xc3\xa9on som en mer menneskelig \xc2\xabfetter\xc2\xbb av Victor._NEWLINE_I f\xc3\xb8rste utkastet til Bessons manus er leiemorderens fulle navn Leone Montana (noe som antyder et italiensk utspring); det er likevel ikke merkbart i den ferdige filmen._NEWLINE_Natalie ble f\xc3\xb8rst nektet \xc3\xa5 spille i filmen fordi hun var for ung, men n\xc3\xa5r hun kom tilbake for andre pr\xc3\xb8vespilling gjorde hun et s\xc3\xa5 bra inntrykk at Luc Besson var tvunget til \xc3\xa5 gi henne rollen.'